CELEX: 32021R2142
Language: et
Date: 2021-12-03 00:00:00
Title: Komisjoni määrus (EL) 2021/2142, 3. detsember 2021, millega muudetakse määrust (EÜ) nr 1881/2006 seoses teatavates toiduainetes esinevate oopiumi alkaloidide piirnormidega (EMPs kohaldatav tekst)

6.12.2021   
               
               
                  ET
               
               
                  Euroopa Liidu Teataja
               
               
                  L 433/8
               
            
         KOMISJONI MÄÄRUS (EL) 2021/2142,
         3. detsember 2021,
         millega muudetakse määrust (EÜ) nr 1881/2006 seoses teatavates toiduainetes esinevate oopiumi alkaloidide piirnormidega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Komisjoni määruses (EÜ) nr 1881/2006 (2) on sätestatud toiduainetes esinevate teatavate saasteainete, sealhulgas oopiumi alkaloidide piirnormid.
                  
               
                     (2)
                  
                  
                     Unimagunaseemneid saadakse unimagunalt (Papaver somniferum L.). Unimagun sisaldab oopiumi alkaloide, nagu morfiin ja kodeiin. Unimagunaseemned oopiumi alkaloide ei sisalda või sisaldavad neid väga vähesel määral, kuid võivad alkaloididega saastuda putukakahjustuse tagajärjel või seemnete välise saastumise tulemusel saagikoristuse käigus, kui varrelt (sealhulgas kupra seinalt) pärinevad tolmuosakesed kleepuvad seemnetele.
                  
               
                     (3)
                  
                  
                     2018. aastal võttis Euroopa Toiduohutusamet (edaspidi „toiduohutusamet“) vastu ajakohastatud teadusliku arvamuse (3) oopiumi alkaloidide sisalduse kohta unimagunaseemnetes. Toiduohutusamet kinnitas akuutseks standarddoosiks 10 μg morfiini kehamassi kilogrammi kohta ja jõudis järeldusele, et unimagunaseemnete proovides sisalduva kodeiini kontsentratsiooni arvessevõtmiseks tuleks kodeiinisisaldus teisendada teguri 0,2 abil morfiiniekvivalentideks. Seega on kõnealuse akuutse standarddoosi puhul tegemist morfiini ja kodeiini rühma suhtes kehtestatud akuutse standarddoosiga, mida väljendatakse morfiiniekvivalentides. Kokkupuute hindamisest nähtub, et selle rühma suhtes kehtiva akuutse standarddoosi ületamine on tõenäoline eelkõige siis, kui tarbitakse suuri koguseid või kui tarbitakse töötlemata unimagunaseemneid sisaldavaid toiduaineid.
                  
               
                     (4)
                  
                  
                     Seepärast tuleks kehtestada morfiiniekvivalentides väljendatud morfiini ja kodeiini piirnormid lõpptarbija jaoks turule lastavate unimagunaseemnete ning unimagunaseemneid või nendest saadud tooteid sisaldavate pagaritoodete puhul. Kõnealuste piirnormide kehtestamisel tuleks arvesse võtta, et pärast toiduainete töötlemist võib alkaloidisisaldus lõpptootes olla 25–100 % väiksem kui töötlemata unimagunaseemnetes. Kuna pagaritoodete tootjal on asjakohane saada pagaritoodete koostisosana kasutatavate unimagunaseemnete kohta üksikasjalikku teavet, sealhulgas teavet morfiiniekvivalentides väljendatud alkaloidisisalduse kohta, peaks unimagunaseemnete tarnija esitama selle teabe pagaritoodete tootjale.
                  
               
                     (5)
                  
                  
                     Seepärast tuleks määrust (EÜ) nr 1881/2006 vastavalt muuta.
                  
               
                     (6)
                  
                  
                     Selleks et ettevõtjad saaksid valmistuda käesoleva määrusega kehtestatavate uute eeskirjade järgimiseks, on asjakohane näha ette mõistlik ajavahemik piirnormide kohaldamiseni. Samuti on asjakohane ette näha üleminekuperiood toiduainete jaoks, mis on seaduslikult turule lastud enne käesoleva määruse kohaldamise alguskuupäeva.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1881/2006 lisa muudetakse vastavalt käesoleva määruse lisale.
         
         
            Artikkel 2
            Lisas loetletud toiduained, mis on seaduslikult turule lastud enne 1. juulit 2022, võivad jääda turule kuni minimaalse säilimisaja või tarvitamise tähtaja lõpuni.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. juulist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 37, 13.2.1993, lk 1.
         
            (2)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
         
            (3)  Update of the Scientific Opinion on opium alkaloids in poppy seeds („Ajakohastatud teaduslik arvamus oopiumi alkaloidide sisalduse kohta unimagunaseemnetes“). EFSA Journal 2018; 16(5): 5243. 119 lk. https://doi.org/10.2903/j.efsa.2018.5243.
      
      
         
            LISA
            Määruse (EÜ) nr 1881/2006 lisa 8. jakku lisatakse kirje 8.5:
            
               
                           „Toode (1)
                        
                        
                           Piirnormid (mg/kg)
                        
                     
                           8.5.
                        
                        
                           
                              Oopiumi alkaloidid
                               (*1)
                           
                        
                        
                            
                        
                     
                           8.5.1.
                        
                        
                           Lõpptarbija jaoks turule lastud terved, peenestatud või jahvatatud unimagunaseemned
                        
                        
                           20
                        
                     
                           8.5.2.
                        
                        
                           Pagaritooted (*2), mis sisaldavad unimagunaseemneid ja/või nendest saadud tooteid (*3)
                           
                        
                        
                           1,50